സൗദി അറേബ്യയ്ക്ക് നേരെ ബാലിസ്റ്റിക് മിസൈല് ആക്രമണം മിസൈലുകള് ലക്ഷ്യസ്ഥാനത്ത് പതിക്കുന്നതിന് മുമ്ബ് തകര്ത്ത് അറബ് സഖ്യസേന റിയാദ്: സൗദി അറേബ്യക്ക് നേരെ യെമന് വിമത സായുധ സംഘമായ ഹൂതികള് മിസൈല് ആക്രമണം നടത്തി. ദീര്ഘ ദൂരം സഞ്ചരിക്കാന് ശേഷിയുള്ള ബാലിസ്റ്റിക് മിസൈലുകള് കൊണ്ടായിരുന്നു ഇത്തവണ ആക്രമണം. തെക്കന് അതിര്ത്തിയോട് ചേര്ന്നുള്ള ജിസാന് പട്ടണത്തിന് നേരെയാണ് വ്യാഴാഴ്ച രാവിലെ അഞ്ചു ബാലിസ്റ്റിക് മിസൈലുകള് എത്തിയത്. എന്നാല് സൗദി അറേബ്യയുടെ നേതൃത്വത്തിലുള്ള അറബ് സഖ്യസേന മിസൈലുകള് ലക്ഷ്യസ്ഥാനത്ത് പതിക്കുന്നതിന് മുമ്ബ് തന്നെ തകര്ത്തു. ജിസാന് പട്ടണത്തിലെ ജനവാസ കേന്ദ്രങ്ങള് ലക്ഷ്യമിട്ടായിരുന്നു ഹൂതികളുടെ ആക്രമണശ്രമം. എന്നാല് ലക്ഷ്യസ്ഥാനങ്ങളില് എത്തുന്നതിന് മുമ്ബുതന്നെ അവയെ നേരിട്ട് തകര്ക്കാന് കഴിഞ്ഞതുകൊണ്ട് വലിയ നാശനഷ്ടങ്ങള് ഒഴിവായി. പടിഞ്ഞാറന് സൗദിയിലെ അബഹ വിമാനത്താവളം ലക്ഷ്യമിട്ട് കഴിഞ്ഞ ദിവസവും മിസൈല് ആക്രമണ ശ്രമമുണ്ടായിരുന്നു. ഇതും അറ് സഖ്യസേന പരാജയപ്പെടുത്തി. ദക്ഷിണ സൗദിയിലെ തന്നെ നജ്റാന് ലക്ഷ്യമിട്ടും കഴിഞ്ഞ ദിവസം മിസൈല് ആക്രമണമുണ്ടായി. ഹൂതികള് ഓരോ ദിവസവും സൗദി അറേബ്യയെ ലക്ഷ്യമിട്ട് ഡ്രോണ്, മിസൈല് ആക്രമണങ്ങള് നടത്തുകയാണെന്ന് സൗദി അധികൃതര് കുറ്റപ്പെടുത്തി. സൗദിയിലെ സാധാരണക്കാരെ ലക്ഷ്യമിട്ട് നടത്തുന്ന ആക്രമണം യുദ്ധക്കുറ്റത്തിന്റെ പരിധിയില് വരുമെന്നും രാജ്യം മുന്നറിയിപ്പ് നല്കി. Stories you may Like